uitentuis: October 2010
Posted by Sandra at Sunday, October 31, 2010 7 comments:
Posted by Sandra at Wednesday, October 27, 2010 5 comments:
Ek is seker baie van julle sal verstaan as ek se dat ek besig is maar niks het om op die blog daarvoor te wys nie :-). Die volgende paar dae en maand beloof om net nog besiger te raak, maar met heelwat geleenthede om foto's te neem. Ek gaan dit geniet!
Nelmari saam met 'n klomp tieners van ons tienergroep was Donderdagaand deel van 'n byeenkoms van ander Christen tieners in die UAE. Was so lekker om oor die 200 jongmense te sien saam sing, dans en ernstig raak.
Hulle het ook 'n "lofdans-item" gelewer. Kyk bietjie hierna. Ons is baie trots op ons groep tieners. As julle meer oor die aand wil lees of na nog foto's loer, gaan kyk gerus hier
Posted by Sandra at Saturday, October 23, 2010 8 comments:
Julle weet mos in hierdie land wil die een beter wees as die ander en die geboue moet groter en hoer wees as enige plek ter wereld. Hulle gaan nie vir die "klein" rekords nie, dis grotes wat hulle wil hou. So in die dorp is daar groot opgewondenheid oor 'n nuwe "Park" wat die einde van die maand oopmaak.
As mens dink aan Ferrari is die eerste woorde wat opkom, motor, vinnig, rooi. Vir 'n geruime tyd word daar ernstig gebou aan die Ferrari World. Vir 'n naam wat daarvan hou om eerste te wees, is die binneshuise temapark van Ferrari die grootste in die wereld.
Op die eerste foto is die middelpunt van die park en hierbo is die onderdag van die park - ontwerp dat dit soos 'n plat Ferrari GT lyk.
Vermaak vir die hele familie met 20 verskillende ritte en die storie van Ferrari sal almal die heeldag besig kan hou. En natuurlik is Italie ook deel van die uitleg ...
Al die ritte, hetsy vir klein of groot word in skaalmodel Ferrari motors gedoen.
Die kersie op die koek van die ritte, is die vinnigste "rollercoaster" ter wereld.
Natuurlik word die rit in 'n Ferrari wat anders gemaak.
Een van die toetsritte van die rollercoaster voor die opening ...
Kan julle sien hoekom almal nie kan wag vir die 27ste nie? Dis die geleentheid vir oud en jonk wat nog altyd met 'n Ferrari wou ry, om 'n kans te kry. Nie net in die grootste ter wereld park nie, maar ook op die vinnigste rollercoaster. Ek sal dalkies net wag totdat die duisende mense minder geword het, voor ons gaan kyk - as dit gaan minder word.
Lekker naweek julle en mag die beste spanne wen .
Posted by Sandra at Thursday, October 14, 2010 16 comments:
‘n Chinese digter was die rede vir die begin van die dragon boot tradisie. Nadat hy baie jare gelede weens protes teen politieke korrupsie in die ou China in die rivier Mi Lo selfmoord gepleeg het, het sy volgelinge elke jaar ‘n bootresies ter nagedagtenis van hom gehou. Hierdie tipe resies het soos ‘n veldbrand oor die wereld versprei en dis vandag een van die mees populere spansporte wat daar is. Ok ek weet, ek het ook eers maar hier daarvan geleer
Soos in die vroeer jare is die boot nog steeds ‘n baie dun roeiboot wat 20 roeiers en ‘n kaptein hou. Vandag se bote is meer kleurvol en het ook almal het ‘n kleurvolle draakkop op die punt.
Die naweek s’n in Abu Dhabi is by die see by een van die groot hotelle gehou en baie spanne, univ en skole het deelgeneem. Net by die kyk daarna het ‘n mens die potensiaal van “spanbou” vir ‘n besigheid, skool of sportspan kon sien.
Dis nie sommer iets wat mens sonder oefening of elkeen vir homself kan doen nie. Daar is vaardigheid, tegniek en saamwerk nodig. Ek dink daar moes ook heelwat ure geoefen word om die roei aksie perfek te laat saamwerk.
Soos die spanne in hulle uitdunne geroep is, het hulle na die wegspringplek geroei. Baie het gelyk asof hulle “oefen” terwyl ander met kort, vinnige, inpas hale geroei het.
Die see was amper spieelglad terwyl die beamptes se boot by die eindpunt wag met die groot moskee op die agtergrond.
En dan spring hulle weg ….
Een van die besighede wat nie onder die wenners was nie, kom terug by die eindpunt, en daar word foto’s geneem. Lekker glimlagte op almal se gesig en vandag wat die eerste werkdag van ons week is, sal hulle selfs in hulle seerspiere ‘n “span” by die werk wees.
Nota aan myself – volgende jaar moet ons ‘n tienerspan inskryf ….
Posted by Sandra at Sunday, October 10, 2010 9 comments:
Kyk daar is baie dinge wat ek mis by die huis en elke jaar as ons begin beplan aan die jeugkamp, dan verlaaaaaang ek na die keuses van kampterreine by die huis. Die bome, koeltes, geriewe, ens. ens. Vanjaar wou ons afskop vir iets anders en soos dit altyd is, stuur Pa vir ons op die regte tyd in die regte rigting. Met al die kampgoetertjies so rondom my, maak ek epos oop en daar is 'n brief of te vertel van 'n nuwe terrein wat hierdie maand oopmaak.
Natuurlik moes ons gaan kyk. Wat ons heel eerste amper kan laat vergeet van die hitte is die "oases" met die bome en die kamele wat so rustig staan en eet en kuier. Klim mens uit, dan voel jy natuurlik die hitte, maar een van die kamele is hans en nuuskierig en kom loer gou wat ons maak.
Met die gras wat so droog lyk, kan mens sommer die hitte op die foto voel. Orals is sulke lampe wat hang en ons begin opgewonde raak oor die prentjie in die aand.
Hier is nog oorspronklike bouwerk (deel van 'n hekwag) tussen die duine.
En heeltyd word mens dopgehou ...
Hierdie geboue is 'n tyd terug gebou vir een of ander rede, gebruik en die laaste twee jaar staan dit ongebruik - totdat iemand die blink idee gekry het om die terrein te ontwikkel vir oa kampe.
Daar is ook plaasdiere soos eende, bokke en donkies wat meer as gelukkig is om hope aandag en koppie krappe te kry. Ek kan net dink hoe die kleiner kinders en grotes dit gaan geniet om met die diere te kuier
Orals tussen die oase is die watervoortjies en hierdie hond wys dat in die hitte is dit eintlik die plek om te loop.
Wanneer ons stilstaan en gesels, wag hy ook maar liewers in die water dat sy pote nie brand nie.
Ons het sommer half besluit dat die stukkie gras die plek is waar ons sal tente opslaan.
Die kinders soek 'n bietjie tentkamp en hulle het gese dit maak nie saak van geriewe nie, maar 'n spoeltoilet of ses en warm water gaan darem help om die sand uit die ore en voete te kry.
Die binnekant van die gebou wat nog steeds ook buitekant is. :-)
Hier kan julle sien wat ek bedoel, mens gaan binne deur die deur om buite te wees
Die klein eetkamer waar ek seker is daar lekker gekuier gaan word. Hier is 'n groot toegeruste kombuis met yslike stowe wat die laaste paar jaar nog in plastiek staan. Kan julle gou dat hulle so geld kan mors.
En hope perde .... deel van die kamp gaan ook 'n sonsopkoms en ondergang perderit wees. Daar is ook nog behalwe baie duine en sand 'n heerlike beskutte kampvuurarea waar daar lekker gekuier en gesing gaan word.
Nou nie die geriewe wat ons by die huis het nie, maar beslis 'n kamp vir 'n nuwe avontuur. Sal julle na die kamp in November bietjie wys hoe lyk die terrein met jongmense op!
Posted by Sandra at Tuesday, October 05, 2010 11 comments: